पिछले दिनों राहुल गांधी की भट्टा पारसौल से ले कर अलीगढ़ तक की गई यात्रा का उदाहरण हमारे सामने है। राहुल गांधी पहले भट्टा पारसौल गए और फिर इस क्षेत्र के किसानों की समस्याओं को उजागर करने के लिए उन्होंने अलीगढ़ तक पद यात्रा की तो इस क्षेत्र के किसानों को लगा कि उन की समस्याएं हल हो सकती हैं और हुईं भी। राहुल गांधी की यात्रा से डरी बसपा सरकार ने किसानों के लिए कई घोषणएं कीं, इस प्रकार कांग्रेस के लिए शून्य इस क्षेत्र में कांग्रेस का नाम लेने लगे थे, मगर राहुल गांधी की इस यात्रा के बाद कांग्रेस ने राहुल गांधी मुहिम को आगे बढ़ाने का प्रयास नहीं किया। राहुल गांधी की यात्रा के बाद स्थानीय कांग्रेस नेताओं ने फिर किसानों के बीच जाने का प्रयास नही किया। बस सब स्थानीय नेता आगामी विधान सभा चुनाव के लिए टिकट हासिल करने के लिए लखनउ और दिल्ली कूच कर गए। जब नेताओं को ही चिंता नहीं तो फिर आम कार्यकर्ता भला क्यों चिंता करने लगा। भट्टा पारसौल ही नहीं जहां जहां भी राहुल गांधी जा रहे हैं उन सभी जगह पर लगभग यही हाल है। राहुल गांधी की यात्रा के बाद जो फालोअप एक्शन होना चाहिए वह नहीं हो रहा है।